Publication: Magyar Közlöny
Issue: MK-2008-137 (Year: 2008, Number: 137)
Era: 2004-2010
Section: A válságmegelõzési és -kezelési intézkedésekre vonatkozóan a 19/2008. (II. 19.) FVM rendelet 17–22. § alapján kell
Paragraph Index: 193

A válságmegelõzési és -kezelési intézkedésekre vonatkozóan a 19/2008. (II. 19.) FVM rendelet 17–22. § alapján kell eljárni. Célja a piaci válságok megelõzése és a kialakult kereslet-kínálati válságok kezelése. Az ellenõrizhetõ módon történõ végrehajtás megvalósításának lehetséges eszközei: Tárgyi eszköz fejlesztés: minden olyan beruházás elfogadható, amely az egyes intézkedések végrehajtását segíti. Az árukivonáshoz és a be nem takarításhoz kapcsolható tárgyi eszköz beszerzésen belül a szükséges munkagépeket és szállító jármûveket, az átadás eszközeit kell érteni. Ezek szükségességét egyértelmûen kell igazolni. Ennek eredményeként a szervezet egy szolgáltatási rendszert alakít ki. A termelésszervezés során gyûjtött információk alapján, piaci információk alapján a szükséges intézkedés meghatározásával ezt a folyamatot a termelõi szervezetnek kell koordinálnia. Amennyiben a beruházások szükségessége nem alátámasztható (pl. kapacitás miatt) a szervezet szolgáltatóval is megvalósíthatja az intézkedésekhez kapcsolódó feladatok ellátását. A munkavállalónak, aki a feladatot végrehajtja, nyilvántartásokkal kell igazolnia a probléma megoldásával töltött idõ mennyiségét, a végzett feladat megjelölésével. A promóció és kommunikáció, valamint a képzés tekintetében is lehet szó tárgyi eszköz beszerzésrõl, de ez csak megfelelõ indoklással fogadható el. Szolgáltatás igénybevételének elszámolása akkor történhet meg, ha az egyértelmûen kapcsolható a válságmegelõzéshez kapcsolódó promóció és kommunikációhoz vagy képzéshez. Ezt a 3.2.3. és a 3.2.5. pontokkal összevonni nem lehet, elkülönítetten kell kezelni. A promóció, kommunikáció során mindig a piaci egyensúly helyreállítását kell szem elõtt tartani. Ehhez tartozhat a kiadványok szerkesztése, készítése, terjesztése, reklámtevékenység, fogyasztásösztönzés és egyéb tevékenységek, melyek megfelelõen indokoltak. Amennyiben ezt nem szolgáltatóval végeztetjük, hanem saját alkalmazottal, a munkával eltöltött idõ egyértelmû rögzítése szükséges. A képzési tevékenység során a rendeletben meghatározott témákban kell elõadásokat szervezni akár meghívott elõadókkal, akár a szervezeten belül, az adott témával foglalkozó munkatársakkal! Az intézkedés ellenõrzése, elvárt eredményei: Válságmegelõzõ intézkedés alkalmazásának feltétele, hogy azt a Földmûvelésügyi és Vidékfejlesztési Minisztérium (a továbbiakban: minisztérium) a mûködési program részeként jóváhagyja. Az elvárt eredmény mindenképpen a piaci egyensúly létrehozása, a kereslet és kínálat összehangolása. A szükséges információk birtokában (termesztett mennyiség, keresett mennyiség) valószínûsíthetõ, hogy az értékesítés során ár és/vagy mennyiségi problémák lesznek, a probléma megoldására alkalmazni kell ezt az intézkedést. Rögzíteni kell a termék megnevezését, aktuális árakat, mennyiséget, ami igazolja, hogy miért van szükség az intézkedés végrehajtására. A intézkedés végrehajtása során elvégzett feladatokat, munkafolyamatokat, az intézkedéssel érintett termékeket, azok mennyiségét, minõségét, a felmerült költségeket is rögzíteni kell. Természetesen a Mezõgazdasági és Vidékfejlesztési Hivatal (MVH) által, az ellenõrzés során kiállított dokumentációk is bizonyítékként szolgálnak. Ezt követõen meg kell vizsgálni, hogy az intézkedés milyen hatással volt a piacra. A piaci információk segítségével az árnövekedést, a rendelt mennyiségek növekedését egyértelmûen igazolni kell. Azok a célkitûzések, amelyek elérésében ez az intézkedés jelentõs szerepet játszik:

Source: https://magyarkozlony.hu/hivatalos-lapok/7aed005cd5f778a6652e028fbca6b3c224d5a964/dokumentumok/da82dceb1d51f15a7b83f7460cf5b3d259c9a7ea/letoltes